CELEX: 62020TN0277
Language: da
Date: 2020-05-07 00:00:00
Title: Sag T-277/20: Sag anlagt den 7. maj 2020 — MKB Multifunds mod Kommissionen

27.7.2020   
            
            
               DA
            
            
               Den Europæiske Unions Tidende
            
            
               C 247/24
            
         
      Sag anlagt den 7. maj 2020 — MKB Multifunds mod Kommissionen
      (Sag T-277/20)
      (2020/C 247/34)
      Processprog: nederlandsk
      
         Parter
      
      
         Sagsøger: MKB Multifunds BV (Zierikzee, Nederlandene) (ved advokaterne J. van de Hel og R. Rampersad)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 27. februar 2020 om statsstøtte SA.55704 (2019/FC) — Nederlandene — angivelig støtte vedrørende »Dutch Venture Initiative« (DVI), annulleres.
               
            
                  —
               
               
                  Europa-Kommissionen pålægges at genåbne undersøgelsen.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende, om at Kommissionen med urette har fastslået, at DVI's investeringer, en holdingfondsstruktur, i private-equityfonde er i overensstemmelse med markedet.
               
            
                  2.
               
               
                  Andet anbringende om, at Kommissionen med urette har fastslået, at Den Europæiske Investeringsfonds (EIF) almindelige gebyrstruktur svarer til gebyrstrukturen for en sammenlignelig fondsforvalter
               
            
                  3.
               
               
                  Tredje anbringende om, at Kommissionen med urette har fastslået, at de investeringer, som de nederlandske myndigheder har foretaget i DVI's holdingfondsstruktur, er i overensstemmelse med markedet.